open-index/open-wikipedia-markdown huggingface dataset:
Odotus (albumi)

__NOTOC__
**Odotus** on Nicolen vuonna 2002 julkaistu esikoisalbumi.

Yhtyeen alkuperäinen basisti Iiro Rantanen erosi pian albumin julkaisun jälkeen uskonnolliseen vakaumukseensa vedoten.

## Kappaleet
Kaikki sovitukset Nicole.

# 
# 
# 
# 
# 
# 
# 
# 
# 
# 

## Singlet
### ''Ikuista''
# 
# 
# 

## Kokoonpano
* Ilkka Laitala – laulu, kitara
* Olli Ketola – kitara, laulu
* Ville Sahakangas – rummut
* Iiro Rantanen – basso
* Otto Seppelin – levylautaset

## Arvostelut
* Desibeli.net: 
* Lammaszine: *suopea*

## Lähteet

## Aiheesta muualla
* Viralliset kotisivut
* 
*
Louis Persinger

**Louis Persinger** (11. helmikuuta 1887 &ndash; 31. joulukuuta 1966) oli yhdysvaltalainen viulisti. Hän oli Eugène Ysaÿen oppilas. Persinger tunnetaan parhaiten loistavista oppilaistaan, joihin kuuluvat Yehudi Menuhin, Ruggiero Ricci ja Isaac Stern.
Reilu puoli hetkeä

**Reilu puoli hetkeä** on Sydän, sydän -yhtyeen vuonna 2003 julkaisema albumi.

## Kappaleet
# Perkele kolme hevosta
# Vaikea keksiä nimeä, jos ei kerran lauleta mitään kovin tähdellistä
# Piilo
# Suu auki
# Puu
# Aarre
# Kuopus
# Maailman paras poika
# Jätä paikat siihen kuntoon, missä toivoisit niiden olevan tullessasi itse seuraavan kerran
# Revitäämpä tuo kirje auki
Suljetut ajatukset

__NOTOC__
**Suljetut ajatukset** on Nicolen vuonna 2004 julkaistu toinen albumi. Albumi ylsi ensimmäisellä listaviikollaan Suomen albumilistan sijalle 37, vaikka levyä markkinoitiin pääasiallisesti pelkästään yhtyeen kotisivuilla.

Kappaleista ”Suunta” ja ”Suljetut ajatukset” on tehty musiikkivideot, jotka löytyvät Nicolen vuonna 2007 ilmestyneeltä Tasavalta-DVD:ltä. Lisäksi kappale ”Suunta” julkaistiin singlenä yhtyeen internetsivuilla ennen albumin julkaisua.

”Valve”-kappale on alun perin julkaistu singlenä vuonna 2003, ja ”Lahja” on vuoden 2000 *Lahja EP:ltä*.

## Kappaleet
Sovitukset Nicole, ellei toisin mainita.

# 
# 
# 
# 
# 
# 
# 
# 
# 
# 
# 
# 

## Kokoonpano
* Ilkka Laitala – laulu, kitara
* Olli Ketola – kitara, laulu
* Ville Sahakangas – rummut
* Jussi Jokipii – basso
* Otto Seppelin – levylautaset

## Arvostelut
* Desibeli.net: 
* Imperiumi.net: 
* Soundi: 

## Lähteet

## Aiheesta muualla
* 
*
Korppoon madonna

**Korppoon madonna** on  vanhin Suomessa säilynyt kirkollinen puuveistos. Se on valmistettu pähkinäpuusta 1200-luvulla. Veistoksen arvellaan olevan peräisin Kölnistä. Se edustaa romaanista tyyliä. Ei ole varmuutta, onko veistos alun perin tehty Korppoon kirkkoa varten vai sinne myöhemmin siirretty.

## Lähteet
La Isla Bonita

**La Isla Bonita** () on yhdysvaltalaisen poplaulajan Madonnan viides singlejulkaisu albumilta *[[True Blue (Madonnan albumi)|True Blue]]*. Se julkaistiin helmikuussa 1987. Kappaleen instrumentaaliversion sävelsivät Patrick Leonard ja kappaletta ensin Michael Jacksonille tarjonnut Bruce Gaitsch. Jackson kieltäytyi kappaleesta, joten Gaitsch tarjosi sitä Madonnalle. Madonna kirjoitti kappaleen sanat ja melodian.

Singlestä tuli suuri kansainvälinen hitti. Se nousi listaykköseksi Britanniassa, Ranskassa ja Saksassa. Suomessa se nousi virallisen singlelistan kolmannelle sijalle. Yhdysvalloissa se nousi Billboard Hot 100 -listan neljänneksi. ”La Isla Bonita” oli Madonnan ensimmäinen espanjalaisvaikutteinen kappale.

Kappaleen musiikkivideon ohjasi Mary Lambert Los Angelesissa. Nuorella Benicio del Torolla on videolla pieni rooli.

## Lähteet
Opiskelijavaihto

**Opiskelijavaihto** on toimintaa, jossa opiskellaan osa kotimaisesta tutkinnosta ulkomailla. Vaihto voidaan suorittaa esimerkiksi vastavuoroisesti - niin, että kohteesta tulee vaihto-opiskelija lähtijän opiskelupaikkaan. Opiskelijavaihto on merkittävä osa korkeakoulujen arkea ja se voi myös sisältyä pakollisena osana tutkintoon.

Vaihtoon lähdetään tyypillisesti korkeakoulujen kahdenvälisten sopimusten tai ohjelmien, kuten Erasmuksen kautta. Opiskelupaikan voi järjestää myös itse tai eri vaihto-organisaatioiden avulla, mikäli oppilaitoksen kautta ei löydy tai saa sopivaa vaihtopaikkaa. Opiskelupaikkansa itse tai vaihto-organisaation avulla järjestävä opiskelija on ns. omatoimivaihtari.

Vanhin tieto suomalaisen ulkomailla harjoittamista opinnoista on vuodelta 1291, kun Petrus Dacus de Finlandia lähetettiin opiskelemaan logiikkaa Århusiin. Muita historiallisia esimerkkejä on esimerkiksi Mikael Agricolan humanististen aineiden ja teologian opinnot Wittenbergin yliopistossa vuonna 1536.

## Katso myös
*Oppilasvaihto

## Lähteet
Trevor Berbick

**Trevor Berbick** (1. elokuuta 1955 – 28. lokakuuta 2006) oli jamaikalainen raskaansarjan nyrkkeilijä ja helluntaiseurakunnan saarnaaja.

Berbickin ura alkoi vuonna 1976 ja päättyi vuonna 2000. Vuonna 1982 Berbick voitti yllättäen John Taten, ja pääsi muun muassa otteluun Larry Holmesia vastaan. Berbick hävisi 15-eräisen kamppailun tuomariäänin. Vuonna 1986 hän voitti WBC-liiton mestaruuden Pinklon Thomasilta, mutta menetti sen vuotta myöhemmin Mike Tysonille tuomari Mills Lanen lopetettua kamppailun, kun Berbick oli käynyt toisen erän aikana kahdesti kanveesissa. Berbick tunnetaan erityisesti siitä, että hän otteli viimeisenä legendaarista Muhammad Alia vastaan, jonka hän voittikin 11. joulukuuta 1981 kymmenenteen erään venyneessä kamppailussa.

Hän toimi helluntaiseurakunnan saarnaajana.

28. lokakuuta 2006 Berbick löydettiin murhattuna kirkon portailta Norwichissä. Kuollessaan hän oli 51-vuotias. Hänet oli surmattu teräsputkella.

## Lähteet
Amanda Peet

**Amanda Peet** (s. 11. tammikuuta 1972 New York) on yhdysvaltalainen näyttelijä.

## Ura
Peet aloitti uransa esiintymällä *[[Skittles]]*-makeisten mainoksessa. Hän teki elokuvadebyyttinsä vuonna 1995 elokuvassa *[[Animal Room]]* ja vieraili uransa alussa myös useissa televisiosarjoissa, kuten *[[Kova laki|Kovassa laissa]]* ja *[[Seinfeld]]issä*.

Vuonna 1999 Peet sai pääroolin televisiosarjasta *[[Jack & Jill]]*. Vaikka sarjaa näytettiin vain kahden tuotantokauden ajan, se nosti Peetin lopullisesti tunnettujen näyttelijöiden joukkoon. Peet on sittemmin esiintynyt myös muun muassa elokuvissa *[[Identity]]*, *[[Koko potti]]*, *[[Syriana]]*, *[[A Lot Like Love]]* ja *[[2012 (elokuva)|2012]]*.

## Yksityiselämä
Peet on naimisissa käsikirjoittaja David Benioffin kanssa. He avioituivat syyskuussa 2006 New Yorkissa. Parilla on kolme lasta; vuosina 2007 ja 2010 syntyneet tyttäret sekä 2014 syntynyt poika.

## Osittainen filmografia
* *[[Kaksi Ninaa]]* (*Two Ninas*, 1999)
* *[[Seksiä vai rakkautta]]* (*Body Shots*, 1999)
* *[[Koko potti]]* (*The Whole Nine Yards*, 2000) – Jill St. Claire
* *[[Whipped – kissa kolmelle]]* (*Whipped*, 2000)
* *[[Piru naiseksi]]* (*Saving Silverman*, 2001) – Judith ”Judy” Fessbeggler
* *[[Salattu rikos]]* (*High Crimes*, 2002) – Jackie Grimaldi
* *[[Mieletön matka]]* (*Igby Goes Down*, 2002)
* *[[Identity]]* (2003) – Paris
* *[[Jotain annettavaa]]* (*Something’s Gotta Give*, 2003) – Marin
* *[[Koko potti 2]]* (*The Whole Ten Yards*, 2004) – Jill
* *[[Melinda & Melinda]]* (*Melinda and Melinda*, 2004) – Susan
* *[[A Lot Like Love]]* (2005) – Emily Friehl
* *[[Syriana]]* (2005) – Julie Woodman
* *[[Love in Manhattan]]* (*Griffin & Phoenix*, 2006)
* *[[The Ex (elokuva)|The Ex]]* (*Fast Track*, 2006)
* *[[Martian Child]]* (2007)
* *[[X-Files: Usko koetuksella]]* (*The X-Files: I Want to Believe*, 2008) – Dakota Whitney
* *[[2012 (elokuva)|2012]]* (2009) – Kate Curtis
* *[[Gulliverin matkat (elokuva)|Gulliverin matkat]]* (2010) – Darcy Silverman 

## Lähteet

## Aiheesta muualla

*
Salomon hallitsijasuku

**Salomon hallitsijasuku** on Etiopiaa hallinnut kuningashuone, joka laski periytyvänsä kuningas Salomon ja Saaban kuningattaren pojasta, Etiopian ensimmäisestä tarunhohtoisesta keisarista Menelik I:stä.

Dynastian hallinto Etiopiassa alkoi vuonna 1270, kun ensimmäinen suvun keisari Yekuno Amlak syrjäytti Zagwe-dynastian viimeisen hallitsijan. Yekuno Amlak väitti olevansa Zagwe-dynastian syrjäyttämän Aksumin kuningashuoneen jälkeläinen suoraan alenevassa polvessa. Salomon suku hallitsi Etiopiaa vain pienin keskeytyksin aina vuoteen 1974, jolloin keisari Haile Selassie syöstiin vallasta.

Sukuun kuuluvilla hallitsijoilla oli useita arvonimiä, kuten Juudan leijona, kuninkaitten kuningas, keisarien keisari, Jumalan valittu.

## Lähteet
*Guardian
Eugene Wigner

**Eugene Paul Wigner** (; 17. marraskuuta 1902 Budapest, Unkari – 1. tammikuuta 1995 Princeton, Yhdysvallat) oli unkarilainen fyysikko ja matemaatikko, joka sai Nobelin fysiikan palkinnon vuonna 1963 atomiydinten ja alkeishiukkasten teorioiden kehittämiseen liittyvästä työstä. Wigneriä kuvataan joskus hiljaiseksi neroksi, jolla oli Einsteinin äly, mutta ei samaa itsensä ilmaisemisen lahjaa. Wigner tunnetaan teoriasta, joka selittää kvanttimekaniikassa vallitsevaa symmetriaa, atomin ytimen tutkimuksista sekä useista teoreemoistaan.

## Julkaisuja
* *Gruppentheorie und ihre Anwendung auf die Quantenmechanik der Atomspektren* (väitöskirja, 1931)

## Lähteet
* Otavan Iso tietosanakirja, osa 9, palsta 1453. Helsinki: Otava, 1965.
### Viitteet

## Aiheesta muualla
*Nobelprize.org E. P. Wignerin elämäkerta
Konrad Bloch

**Kondrad Bloch** (21. tammikuuta 1912 – 15. lokakuuta 2000) oli saksalaisamerikkalainen biokemisti. Bloch syntyi Sleesiassa ja opiskeli Münchenissä. Vuonna 1934 juutalaisyyntyinen Bloch pakeni natseja ensin Sveitsiin ja 1936 Yhdysvaltoihin.

Bloch sai Nobelin lääketieteen palkinnon vuonna 1964 kolesterolia ja rasvahappojen metabolismia koskevista tutkimuksistaan.

## Lähteet

## Aiheesta muualla
* Nobel esittelypuhe professori S. Bergström
Danuta Hübner

**Danuta Maria Hübner** (s. 8. huhtikuuta 1948 Nisko) on puolalainen poliitikko. Hän on ollut Euroopan parlamentin jäsen vuodesta 2009, mitä ennen hän toimi Barroson komission aluepolitiikasta vastaavana komissaarina vuosina 2004–2009.

Euroopan parlamentissa Hübner kuuluu Euroopan kansanpuolueen ryhmään (EPP). Vuosina 2009–2014 hän oli aluekehitysvaliokunnan puheenjohtaja ja vuodesta 2014 perussopimus-, työjärjestys- ja toimielinasioista vastaavan valiokunnan puheenjohtaja. Hän on myös talous- ja raha-asioiden valiokunnan jäsen.

Hübner suoritti vuonna 1971 kauppatieteiden maisterin tutkinnon ja 1974 filosofian tohtorin tutkinnon Varsovan kauppakorkeakoulussa. Hän sai Puolan tasavallan presidentin myöntämän tieteellisen professorin arvonimen 1992.

Hübner on ollut poliittisesti aktiivinen vuodesta 1994 lähtien. Vuosina 1994–1996 hän toimi alivaltiosihteerinä Puolan kauppa- ja teollisuusministeriössä. Hübner oli ensin apulaissihteerinä ja myöhemmin apulaispääsihteerinä YK:n Euroopan talouskomissiossa vuosina 1998–2001. Hän toimi Euroopan yhdentymiskomitean toimiston päällikkönä ja Puolan ulkoasiainministeriössä valtiosihteerinä 2001–2003.

## Lähteet

## Aiheesta muualla

*
Lebesby

**Lebesby** (kveeniksi *Lebespyy*, saameksi *Davvesiida*) on Norjan kunta Finnmarkin läänin pohjoisosassa. Se sijaitsee Laisvuonon (Laksefjorden) ympärillä. Kunnan hallintokeskus ja ainoa taajama on Kjøllefjord Nordkinnin niemimaalla. Muita kyliä ovat muun muassa Ifjord, Veidnes ja Kunes. Vuoden 2023 alussa kunnassa oli 1&nbsp;226 asukasta.

Kunnan pääelinkeino on kalastus. Se on vetänyt väkeä etelästä niin, että Lebesby on alueen harvoja kuntia, joissa enemmistö on kansallisuudeltaan norjalaisia, ei saamelaisia. Väkiluku on kuitenkin ollut tasaisessa laskussa 1960-luvulta lähtien.

Lebesbyn kunta rajoittuu keskellä ja pohjoisessa Laisvuonoon, pohjoisessa Jäämereen, koillisessa Gamvikin kuntaan, idässä ja etelässä Tenon kuntaan, lännessä Porsangin kuntaan, sekä luoteessa Nordkappin kuntaan.

Kinnarodden-niemi kunnan koilliskolkassa on Manner-Euroopan pohjoisin kohta.

## Tunnettuja henkilöitä
* Einar Wøhni (1920–1987), poliitikko

## Lähteet

## Aiheesta muualla
Benita Ferrero-Waldner

**Benita Ferrero-Waldner** (s. 5. syyskuuta 1948, Salzburg) on itävaltalainen poliitikko, joka toimi Barroson komissiossa Euroopan unionin komission ulkosuhteista ja Euroopan naapuruuspolitiikasta vastaavana komissaarina.

Hän opiskeli Salzburgin yliopistossa oikeustieteellisellä linjalla ja suoritti oikeustieteen tohtorin tutkinnon vuonna 1970. Ferrero-Waldner työskenteli vuoden 1984 alussa Itävallan suurlähetystössä Madridissa ja syyskuusta 1984 tammikuuhun 1986 asti hän oli Itävallan ulkoasiainministeriön kehitystyöosastolla. Vuosina 1987–1993 hän toimi Itävallan suurlähetystössä Pariisissa. Ferrero-Waldner oli helmikuusta 2000 lokakuuhun 2004 Itävallan ulkoasiainministerinä ja marraskuusta 2004 joulukuulle 2009 hän on oli Euroopan komission jäsen.

## Lähteet
*Benita Ferrero-Waldnerin viralliset kotisivut
Ensiferum (albumi)

__NOTOC__
**Ensiferum** on samannimisen yhtyeen esikoisalbumi vuodelta 2001.

## Kappaleet
#
#
#
#
#
#
#
#
#
#
#
#

### Digipak/Japanin painos
#

### USA:n painos
#

## Kokoonpano

### Yhtye
* Jari Mäenpää – kitara, laulu
* Markus Toivonen – kitara, laulu
* Jukka-Pekka Miettinen – basso
* Oliver Fokin – rummut, lyömäsoittimet

### Sessiojäsenet
* Henri Sorvali – kosketinsoittimet
* Marita Toivonen – 36-kielinen kantele
* Johanna Vakkuri – naislaulu (Eternal Wait)

### Tuotanto
* Tuomo Valtonen – äänittäjä
* Mika Jussila – masteroija
* Necrolord – kansikuva
* Toni Härkönen – valokuvat

## Arvostelut
* Soundi: 
* Sputnikmusic: 

## Lähteet

## Aiheesta muualla
* 
* ''Ensiferum'' discogs.com -sivustolla
Codex Aboensis

**Codex Aboensis** eli Turun käsikirjoitus, aiemmin **Codex Kalmarä** (**Ms. B172**), on 1430-luvulla laadittu keskiaikainen lakikirja ja tunnetuin Suomessa käytössä ollut lakikäsikirjoitus, jossa  yhdistyvät muun muassa pyhimyskalenteri ja osia esimerkiksi useista avioliittoa säätelevistä laeista sekä kuningas Maunu Eerikinpojan maanlaki ja kirkkokaari. *Codex Aboensis* on erityisen tunnettu runsaasta kuvituksestaan, ja kirja onkin runsaimmin kuvitettu Ruotsissa keskiajalla valmistettu käsikirjoitus. Kirjan tilasi valtionhoitaja Pentti Jönsinpoika Oxenstierna. Kirjaa säilytetään Ruotsin kansalliskirjastossa.

## Ikä ja alkuperä
*Codex Aboensiksen* alkuperä ja ikä ovat olleet keskustelun aiheena. Käsikirjoitusta pidettiin alun perin ruotsalaisena, mutta Kustaa Vilkuna esitti, että kirja on sen runsaan kuvituksen yksityiskohtien perusteella tehty Varsinais-Suomessa. Sittemmin paleografinen tutkimus on kuitenkin osoittanut, että kirjan on kirjoittanut Tukholmassa vuosina 1423–1436 toiminut kirjuri, jolta on säilynyt myös kirjeitä. Kirjan tilasi Pentti Jönsinpoika Oxenstierna, joka toimi Ruotsin valtionhoitajana ja sittemmin Upplannin laamannina. 1500-luvulla käsikirjoitus päätyi Suomeen, mistä se vuosisadan lopulla palasi Ruotsiin Bielke-suvun mukana. Vuonna 1827 kirja päätyi Kalmarin koulukirjastoon ja lopulta vuonna 1884 Kuninkaalliseen kirjastoon, missä se on yhä.

## Kuvitus
*Codex Aboensiksen* kuvituksesta valtaosa on musteella sekä punaisella ja vihreällä värillä piirrettyjä kasvoja sekä ihmis- ja eläinhahmoja, jotka koristavat kirjan marginaaleja. Osa kuvista liittyy suoraan käsiteltävään lakitekstiin, mutta osa kuvaa humoristisia hahmoja ja osassa esiintyy eläintarinoiden hahmoja, kuten hanhille saarnaava kettu. Joissakin kuvissa on nähtävissä jopa yhteiskuntakriittinen ote.

## Katso myös
* *[[Aitolahden koodeksi]]*
* *[[Graduale Aboense]]*
* *[[Manuale Aboense]]*
* *[[Missale Aboense]]*
* Palmsköldin katkelma
* Turun tuomiokirkon Mustakirja

## Lähteet
Kvalsund

**Kvalsund** eli **Valasnuora** (, kveeniksi *Valasnuoran komuuni*, ) oli vuoteen 2020 saakka toiminut kunta ja satama Norjan Finnmarkin läänin luoteisosassa. Kvalsundissa sijaitsee Hammerfestiin vievä silta (Kvalsundbron), joka ylittää Kvalsundin salmen. Tammikuussa 2013 tehdyn väestönlaskennan mukaan Kvalsundin kunnassa oli 1&nbsp;036 asukasta.

Kvalsundin kunta rajautui pohjoisessa Jäämereen, koillisessa Moseijaan, idässä ja etelässä Porsankiin, lounaassa Alattioon sekä luoteessa Kvaløyan ja Seilandin saarilla Hammerfestiin. Seilandin saarella Kvalsundin kunta rajautui lounaassa myös Alattion kuntaan. Seilandin saarella sijaitsee Seilandin kansallispuisto.

## Lähteet

## Aiheesta muualla
Iron

__NOTOC__
**Iron** on Ensiferumin toinen studioalbumi, joka julkaistiin 15. huhtikuuta 2004. Se oli yhtyeen viimeinen albumi, jolla soitti Jari Mäenpää, joka oli levyn julkaisuhetkellä jo eronnut yhtyeestä.

## Kappaleet
#
#
#
#
#
#
#
#
#
#

## Kokoonpano
### Yhtye
* Jari Mäenpää – laulu, kitara, syntetisaattorien ohjelmointi 
* Markus Toivonen – laulu, kitara, shamanirumpu
* Jukka-Pekka Miettinen – basso
* Meiju Enho – kosketinsoittimet
* Oliver Fokin – rummut, bombo, tinja, tamburiini

### Sessiomuusikot
* Kaisa Saari – Naislaulu (Ferrum Aeternum, Tears)
* Vesa Vigman – Busuki, mandoliini, saz, dulcimer
* Eveliina Kontio – Kantele

## Arvostelut
* Imperiumi: 9-/10
* Soundi: 

## Lähteet

## Aiheesta muualla
* ''Iron'' discogs.com -sivustolla 
*
Blue Sea Film Festival

**Blue Sea Film Festival** eli **Sinisen meren elokuvajuhlat** on Raumalla vuosittain järjestettävä elokuvafestivaali. Rauman elokuvakerho järjesti festivaalin ensimmäisen kerran elokuussa 1994.

Festivaaliin kuuluu Itämeren maiden asukkaille suunnattu Baltic Herring -lyhytelokuvakilpailu, jossa on kolme sarjaa: avoin sarja, opiskelijasarja ja ammattilaissarja. Festivaalin yhteydessä myönnetään myös Kampela-tunnustuspalkinto elokuvakulttuurin hyväksi tehdystä työstä.

## Lähteet

## Aiheesta muualla
*Blue Sea Film Festival
Krista Kosonen

**Krista Erika Kosonen** (s. 28. toukokuuta 1983 Espoo) on suomalainen näyttelijä.

Hän on näytellyt muiden muassa elokuvissa *[[Jadesoturi]]* (2006), *[[Suden vuosi (elokuva)|Suden vuosi]]* (2007), *[[Prinsessa (vuoden 2010 elokuva)|Prinsessa]]* (2010), *[[Syvälle salattu]]* (2011), *[[Kätilö (elokuva)|Kätilö]]* (2015), *[[Miami (elokuva)|Miami]]* (2017) ja *[[Tove (elokuva)|Tove]]* (2020). Televisiossa hän on esiintynyt muun muassa ohjelmissa *[[Suojelijat]]*, *[[Uutishuone]]*, *[[Putous]]* ja *[[Kingi]]*.

Kosonen on tehnyt myös kansainvälistä uraa: hän on näytellyt Denis Villeneuven elokuvassa *[[Blade Runner 2049]]* sekä sarjoissa *[[Beforeigners]]* ja *[[The Swarm]]*.

Kosonen on palkittu kahdesti Jussi-palkinnolla elokuvista *Kätilö* ja *Miami*.

## Ura
Kosonen suoritti ylioppilastutkinnon ilmaisutaitopainotteisessa Kallion lukiossa, minkä jälkeen hän opiskeli vuoden Lahden kansanopistossa näyttelijäntyötä. Tämän jälkeen hän aloitti opiskelut Teatterikorkeakoulussa, josta valmistui teatteritaiteen maisteriksi vuonna 2009.

Kosonen on esiintynyt teatterin puolella Ryhmäteatterin näytelmissä *Helsingin taivaan alla* ja *Hyvin päättyy kaikki*. Hänen tunnetuin teatteriroolinsa on nimirooli Andri Žoldakin Turun kaupunginteatteriin ohjaamassa *[[Anna Karenina]]ssa* (2010), joka sai ylistäviä arvosteluita. Hän sai roolistaan Turun teatterikerhon säätiön tunnustuspalkinnon.

### Palkinnot
Kosonen on voittanut parhaan naisnäyttelijän Kultaisen Venlan vuonna 2011 ja 2014.

Kosonen palkittiin parhaan naispääosan Jussilla elokuvasta *Kätilö* vuoden 2016 Jussi-gaalassa. Kosonen palkittiin parhaan naispääosan Jussilla myös elokuvasta *Miami* (2017).

## Yksityiselämä
Krista Kosonen oli vuosia avoliitossa näyttelijä Sampsa Nuotion kanssa, pari erosi alkuvuodesta 2012.

Vuonna 2014 Kosonen kihlautui elokuvaohjaaja Antti J. Jokisen kanssa ja heille syntyi tytär vuonna 2015. He menivät naimisiin toukokuussa 2018. Kosonen ja Jokinen saivat juhannuksena 2022 toisen lapsen, joka on poika.

## Filmografia

;Ääninäyttelijänä

## Teatteri

* *Helsingin taivaan alla*, Ryhmäteatteri (2006)
* *Hyvin päättyy kaikki*, Ryhmäteatteri (2006)
* *Anna Karenina*, Turun kaupunginteatteri (2010)
* *Angels in America*, Uusi teatteritila (2010)
* *Vanja-eno*, Klockriketeatern (2011)
* *Kirsikkapuisto*, Turun kaupunginteatteri (2012)
* *[[Lumikuningatar (baletti)|Lumikuningatar]]*, Suomen Kansallisbaletti (2012, 2013)
* *Vanja-eno*, Suomen Kansallisteatteri (2014–2015)

## Lähteet

## Aiheesta muualla
Stávros Dímas

**Stávros Dímas** (, s. 30. huhtikuuta 1941 Ateena) on kreikkalainen poliitikko, joka toimii tällä hetkellä Euroopan komission ympäristöasioista vastaavana komissaarina.

Dímas opiskeli oikeus- ja taloustieteitä Ateenan yliopistossa ja suoritti oikeustieteen maisterin tutkinnon New Yorkin yliopistossa. Vuosina 1977–2004 hän oli Kreikan parlamentin jäsen Uusi demokratia -puolueen edustajana. Vuosina 1980–1981 Dímas oli kauppaministeri, 1989–1990 maatalousministeri ja 1990–1991 teollisuus-, energia- ja teknologiaministeri.

Dímas oli työllisyydestä ja sosiaaliasioista vastaava jäsen Euroopan komissiossa vuonna 2004. Saman vuoden marraskuusta lähtien hän on ollut ympäristöasioista vastaavana jäsenenä.

Dímas oli ehdokkaana Kreikan presidentinvaalissa 2014. 

## Lähteet
* Stávros Dímasin viralliset kotisivut

### Viitteet
Kai Puolamäki

**Kai Rainer Puolamäki** (s. 12. joulukuuta 1972 Kotka) on suomalainen fyysikko, joka toimii nykyään informaatiotekniikan tutkijana. Julkisuudessa hän on parhaiten tunnettu sananvapauden puolustajana ja tekijänoikeuksien laajentamisen ja niiden väärinkäytön vastustajana. Hän oli EFFIn hallituksen jäsen vuosina 2002–2005, ja on ollut useiden EFFIn kannanottojen kirjoittaja.

Puolamäki väitteli filosofian tohtoriksi teoreettisesta fysiikasta vuonna 2001 aiheena *Breaking of R-parity and [[supersymmetria|supersymmetry]] in supersymmetric models*. Hänen aikaisemmat julkaisunsa fysiikan alalla käsittelivät muun muassa Higgsin bosonia.

Vuoden 2003 jälkeen hänen julkaisunsa ovat käsitelleet informaatiotekniikkaa. Hän toimi vuosina 2001–2009 opettavana tutkijana Teknillisen korkeakoulun Informaatiotekniikan laboratoriossa. Vuodesta 2012 lähtien Puolamäki on toiminut Työterveyslaitoksen tutkijana.

Hän on aktiivinen ja pitkäaikainen kirjoittaja sfnet-uutisryhmissä. Hän myös pitää yllä finet-ryhmähierarkian epävirallista ryhmälistaa.

Puolamäki kirjoittaa blogia EFFIn sivuilla. 

Puolamäki on kehittänyt suomeksi termin "tekijänoikeuskaappaus" ja luonut "Tekijänoikeuskaappausten valvontakeskuksen" seuraamaan ja luetteloimaan tapauksia, joissa oikeuksia omistamattomat valheellisesti väittävät näitä omistavansa tai oikeudenomistajat perusteettomasti yrittävät rajoittaa materiaalinsa laillista käyttöä.

## Lähteet

## Aiheesta muualla
* Kai Puolamäen kotisivut Teknillisen korkeakoulun palvelimella
* Puolamäen kirjoituksia EFFIn blogi-sivuilla
* Tekijänoikeuskaappausten valvontakeskus - TKVK.org
Tampere-Härmälän lentoasema

**Tampere-Härmälän lentoasema**  oli Tampereella sijainnut kansainvälinen lentoasema. Se perustettiin Valtion lentokonetehtaan etsiessä uutta sijoituspaikkaa. Lentokentän rakennustyöt aloitettiin vuonna 1932, ja valmistuessaan vuonna 1936 se oli Suomen ainoa lentoasema sisämaassa.  Terminaalirakennuksen suunnitteli Tampereen kaupunginarkkitehti Bertel Strömmer, ja rakennuksessa olivat lentoaseman toimisto, matkustajien odotustila, baari ja sääasema.

Finnairin edeltäjä Aero Oy liikennöi Härmälästä Helsinkiin, Vaasaan, Ouluun ja Kemiin. Jatkosodassa lentokenttä oli Lentorykmentti 2:n käytössä. Talvisodan jälkeen vuonna 1941 Härmälään rakennettiin ensimmäinen matkustajaterminaali. Kentällä oli sotilaallinen luonne, koska Valtion lentokonetehdas valmisti myös sotilaslentokoneita.

Reitti Helsinki–Tampere oli Aeron ensimmäinen säännöllinen kotimaan lentoreitti. 1950-luvulla Veljekset Karhumäki aloitti lennot Tukholmaan. Kenttä asfaltoitiin vasta vuonna 1958.

Suihkukoneiden aikakaudella Tampereen lentoasema tarvitsi pidemmän kiitotien, mutta Härmälän kaupunginosan kasvaessa ei vanhaa kiitotietä voinut enää pidentää.  Matkustajaliikenne siirtyi uudelle Tampere-Pirkkalan lentoasemalle  vuonna 1979, johon mennessä Härmälän kautta oli kulkenut 1,5 miljoonaa matkustajaa. Härmälässä oli vielä yleisilmailua vuoteen 1982 asti. Viimeinen laskuvarjohyppylento Härmälässä lennettiin kesäkuun lopussa 1983.

Vanhasta Härmälän kentästä on jäljellä vielä terminaalirakennus, lentokonehalli osana messu- ja urheilukeskusta sekä osa kiitotiestä, joka toimii Pirkkahallin pysäköintialueena. Terminaalirakennuksessa on nykyään Tampereen laskuvarjokerhon kerho- ja koulutustilat buffetteineen. Tampereen kaupunki myi terminaalirakennuksen sen pitkäaikaisena vuokraajana olleelle laskuvarjokerholle vuonna 2014.

## Lähteet

## Aiheesta muualla

* Daidaloksen lento – Salmen matkassa Matkuun ja Härmälään
* Rakennusperintö - Ilmoille ja vesille  (pdf)
* Airliners.net – Tampere-Härmälä
* Lentoasema vuonna 2009, kuva 
* Kuvia Härmälän lentoasemasta Arjenhistoria.fi -palvelussa
* Härmälän "lentokaupunki" Tampereella valmistuu suurin piirtein tämän vuoden aikana. Siellä tulee 4 vuoden aikana suoritetuksi noin 25 milj. markan työt, Aamulehti, 03.02.1935, nro 32, s. 4, Kansalliskirjaston digitaaliset aineistot
Ylläsjärvi

**Ylläsjärvi** on noin 300 asukkaan kylä Kolarin ja Kittilän kunnissa Yllästunturin eteläpuolella. Ylläsjärvi sijaitsee samannimisen järven ympärillä ja järvestä laskee Ylläsjoki Muonionjokeen Suomen ja Ruotsin rajalla Kolarissa. Ylläsjärven takana on myös Ylläslompolo-niminen järvi, jonka rannalla on lintutorni. Kylästä on puolen tunnin ajomatka Kittilän kuntakeskukseen ja lentokentälle sekä Kolarin kuntakeskukseen ja rautatieasemalle. 

Ylläsjärvi tunnetaan porttina tuntureille ja Pallas-Yllästunturin kansallispuistoon ja se on osa Ylläksen matkailukeskusta. Kylässä sijaitsee hiihtokeskus Sport Resort Ylläs, jossa on Suomen pisimmät rinteet. Kylän ympärillä kulkee 330 km maastohiihtolatuja, joista 38 km on valaistuja ja noin 100 km talvikävely- ja talvipyöräilyreittejä. Kylästä pääsee 410 km:n mittaiselle Ylläksen ylläpitämälle moottorikelkkareitistölle. Kesällä kylää kiertää maastopyöräily- ja vaellusreittejä. Ylläsjärvessä on kaksi saarta, joista isommassa on tulipaikka. Ylläsjärveä ja Ylläslompoloa yhdistää Ruonanojan melontareitti, jonka varrella on kota tulipaikkoineen.

Nykyisin kyläläisten pääelinkeino on matkailu. Kylässä harjoitetaan myös pienissä määrin porotaloutta.

Ylläsjärvellä on runsaasti majoitus-, ravintola- ja ohjelmapalveluita tarjoavia yrityksiä. Eelin kauppa on K-Market -ketjun ruokakauppa, jossa on myös postipalvelut. Kylään on rakennettu uusi hirsikoulu ja päiväkoti.

Kylässä toimii Ylläsjärven Kyläyhdistys ry, Ylläsjärven Metsästäjät ry, vapaalaskuseura Läskit & Nahkat ry sekä Ylläs Slalom ry. Kylään rakennettiin kesällä 2020 valokuituverkko.

## Lähteet
Down to Earth

***Down to Earth*** voi tarkoittaa ainakin seuraavia:

**[[Down to Earth (Stevie Wonderin albumi)|Down to Earth]]*, Stevie Wonderin albumi vuodelta 1966
**[[Down to Earth (Rainbow’n albumi)|Down to Earth]]*, Rainbow’n albumi vuodelta 1979
**[[Down to Earth (Ozzy Osbournen albumi)|Down to Earth]]*, Ozzy Osbournen albumi vuodelta 2001
**[[Down to Earth (Jemin albumi)|Down to Earth]]*, Jemin albumi vuodelta 2008
* *[[Down to Earth (yhdysvaltalainen televisiosarja)|Down to Earth]]*, yhdysvaltalainen tilannekomediasarja vuosilta 1984–1987
* *[[Taivaaseen ja takaisin]]* (engl. *Down to Earth*), Paul ja Chris Weitzin ohjaama komediaelokuva vuodelta 2001.
Uruzganin maakunta

**Uruzganin maakunta** on Afganistanin maakunta. Sen päähallintopaikka on Tarin Kowt. Maakunnan väkiluku vuonna 2012 oli 332&nbsp;414 ja pinta-ala on 22&nbsp;696 km².

## ISAF
Maakunta on talibanien vahvaa aluetta, minkä vuoksi siellä käydään taisteluita ISAFin ja talebanien kesken. Maakunnan ISAF-joukot koostuvat yhdysvaltalaisista, australialaisista ja hollantilaisista joukoista. Koordinaatiokeskuksena toimivat Provincial reconstruction team on ollut hollantilaisten johdossa elokuusta 2006 alkaen.

## Lähteet

## Aiheesta muualla
Elina Luukanen

**Marja Elina Luukanen** (s. 7. maaliskuuta 1941 Helsinki) on suomalainen taidegraafikko. 

## Henkilöhistoria
Luukasen vanhemmat olivat Ignatius-sukuun kuulunut diplomi-insinööri Reino Ignatius (1913–2001) ja taidegraafikko Lea Ignatius, omaa sukuaan Jännes (1913–1990). Luukasen puoliso on Niilo Luukanen. Pariskunnalla on kaksi lasta, Jaakko (s. 1964) ja Arttu (s. 1972). Luukanen on asunut vuodesta 2001 Helsingissä. Hän opiskeli aluksi arkkitehtuuria Teknillisen korkeakoulun arkkitehtuuriosastolla 1961–1964, mutta valmistui sitten humanististen tieteiden kandidaatiksi Helsingin yliopistosta 1970. Äitinsä avustajana toimiessaan Luukanen kiinnostui taidegrafiikasta ja opiskeli Helsingin yliopiston piirustuslaitoksella 1965–1968, mutta suoritti varsinaiset grafiikan opinnot Taideteollisessa korkeakoulussa 1970–1972 Pentti Kaskipuron yksityisoppilaana. Luukanen itse toimi opettajana Taideteollisessa korkeakoulussa 1979–1980.

## Taiteellinen tuotanto
Luukanen aloitti uransa mustavalkografiikalla erottuakseen värigrafiikkaa tekevästä äidistään. Ensimmäisen kerran hän asetti teoksiaan näytteille Helsingissä vuonna 1971, ensimmäisen yksityisnäyttelynsä hän piti 1973. Luukasen teoksia on useiden merkittävien kotimaisten ja ulkomaisten museoiden kokoelmissa. 

### Palkintoja ja tunnustuksia
* Palkittiin ensimmäisessä kansainvälisessä grafiikan trienaalissa *Graphica Creativassa* Jyväskylässä parhaana suomalaisena taiteilijana, 1975
* Pro Finlandia, 1988
* Valtion pitkäaikainen taiteilija-apuraha, 1994–2004
* Valtion taiteilijaeläke, 2005

## Lähteet
* 
* 
* 

### Viitteet

## Kirjallisuutta
* Rantanen, Leena: *Portaat valoon. Elina Luukasen grafiikkaa*. Pohjoinen 1998. 
* Pieraccini, Rolando (toim.): *Elina Luukanen. Grafiikkaa 1970–2000*. Suomalaisia nykytaiteilijoita 4. Teksti Pekka Suhonen.
William Regal

**Darren Kenneth Matthews** (s. 10. toukokuuta 1968 Codsall, Englanti) on englantilainen showpainija, joka tunnetaan paremmin paininimellä **William Regal**. Hän toimii toimitusjohtajana NXT-brändissä World Wrestling Entertainmentissa (WWE). Hän teki debyyttinsä karnevaaleissa Blackpoolissa 15-vuotiaana.

Matthewsin pituus on 188 cm ja paino 110 kg. Hän on naimisissa ja hänellä on kolme poikaa, Daniel, Dane ja Bailey.

Matthews on otellut monia lajinsa parhaita vastaan, kuten maailmanmestaria King Bookeria ja entistä Yhdysvaltain mestaria, ystäväänsä Finlayä vastaan, jonka kanssa hän on myös otellut tag team -otteluita esimerkiksi entistä maailmanmestaria Batistaa ja entistä Yhdysvaltain mestaria Bobby Lashleyä vastaan. Hän oli myös King Bookerin hovin jäsen, ja King Booker teki hänestä Sir William Regalin.

Regalin uran ehkä surullisin tapahtuma oli No Mercy -PPV vuonna 2006. Hän hävisi Chris Benoit'lle, vilautti vahingossa penistään ja potkaistiin pois King Bookerin hovista.

Regalilla on ollut useita painimanagereja, jotka ovat Tajiri, King Booker, Paul Burchill, Eugene ja Christopher Nowinski. Muut managerit ovat Jeeves, Sir William ja Lady Ophelia. Hän on saavuttanut paljon urallaan, kuten MCW:n etelän raskaansarjan mestaruuden, kaksi kertaa intercontinental-mestaruuden, viisi kertaa WWF:n Hardcore-mestaruuden ja King of the ring 2008. Hänen lopetusiskujaan ovat esimerkiksi *Regal Knee*, *Power of the Punch* ja *Regal Stretch*. Regal sai toimitusjohtajan paikan voitettuaan Battle Royal -ottelun. Toisen kerran hän voitti Intercontinental-mestaruuden 10. marraskuuta 2008 Manchesterissa Englannissa, mutta hävisi mestaruuden CM Punkille 19.1.2009 No Disqualification ottelussa.

## Paininimet
* Steve Regal
* Lord Steven Regal
* Steven Regal
* **William Regal**
* Sir William Regal

## Lähteet
Lyyra (soitin)

**Lyyra** on ikivanha näppäilemällä soitettava kielisoitin. Lyyran kaikukoppa on leikkaukseltaan maljan muotoinen. Soitinta käytettiin Etu-Aasiassa ja antiikin Kreikassa. Myytin mukaan antiikin Kreikan jumalten sanansaattaja Hermes keksi lyyran heti synnyttyään ja rakensi sen kilpikonnan kilvestä. Lyyra esiintyy usein antiikin Kreikan taiteessa, jossa erityisesti ennustamisen, lääkintätaidon, runouden ja musiikin jumala Apollon pitelee lyyraa kädessään.

## Katso myös

* Kithara
* Krar

## Lähteet

* *Otavan yksiosainen tietosanakirja*, Otava, Helsinki 1960

## Kirjallisuutta

*
Leah Bracknell

**Leah Bracknell**, oik.**Alison Rosalind Bracknell**, (12. heinäkuuta 1964 Lontoo – 15. syyskuuta 2019 Worthing, West Sussex), oli englantilainen näyttelijä. Hän näytteli muun muassa *[[Emmerdale]]*-sarjassa Zoe Tatea.

## Nuoruus
Bracknell syntyi Lontoossa vuonna 1964. Hänen äitinsä oli kiinalais-malesialainen näyttelijä Li-Er Hwang ja isänsä apulaisohjaaja David Bracknell. Bracknell halusi näyttelijäksi jo viisivuotiaasta asti ja teki ensiesiintymisensä isänsä ohjaamassa televisiosarjassa *The Chiffy Kids* vuonna 1976. Bracknell asui lapsena Lontoossa ja Oxfordissa, ja koulut käytyään hän vietti vuoden Uudessa-Seelannissa.

## Ura
Palattuaan Britanniaan Bracknell työskenteli mallina ja esiintyi televisiomainoksissa sekä kabaree-näytöksessä yhdessä ystävänsä kanssa. Hän sai näyttelijänkoulutuksensa Webber Douglas Academy of Dramatic Artissa Lontoossa vuosina 1984–1987. Sen jälkeen hän näytteli Oxford Players-, Klaxon- ja Pandemonium-teattereissa, minkä lisäksi hänellä oli pieniä televisiorooleja.

Vuonna 1989 Bracknell aloitti Zoe Taten roolissa saippuasarjassa *Emmerdale*. Hänen roolihahmonsa oli ensimmäinen brittiläisessä saippusarjassa nähty lesbohahmo. Bracknell näytteli sarjassa vuoteen 2005 asti. Hänen oli alun perin tarkoitus jäädä yhdeksän kuukauden mittaiselle tauolle, mutta hän ei koskaan palannut sarjaan. Vuonna 2006 Bracknell sai roolistaan parhaan poistumisen palkinnon British Soap Awardissa.

*Emmerdalen* jälkeen Bracknell palasi näyttämölle, minkä lisäksi hänellä oli televisiorooleja sarjoissa *[[Komisario Frost]]*, *[[Tohtorit]]* ja *[[Ylikomisario Banks]]*. Bracknellilla oli myös vakituinen rooli sarjassa *[[Sairaala meren rannalla]]*, jossa hän esitti ylihoitaja Jenny Carringtonia vuonna 2008. Näyttelemisen lisäksi Bracknell työskenteli joogaohjaajana, harjoitti šamanistista parannusta ja suunnitteli oman korusarjan.

## Yksityiselämä
Bracknell oli naimisissa Jez Hughesin kanssa vuodesta 2017 kuolemaansa saakka, ja hänellä oli kaksi lasta aiemmasta suhteesta ohjaaja-käsikirjoittaja Lyall Watsonin kanssa. Bracknell asui viimeiset vuotensa Worthingissa West Sussexissa.

Bracknellilla todettiin vuonna 2016 keuhkosyöpä, eikä kasvainta voinut leikata. Sairastuminen oli yllättävä, sillä Bracknell oli kasvissyöjä eikä hän tupakoinut. Bracknellin mies käynnisti varainkeruun, jotta hänet voitaisiin siirtää hoitoon Saksaan. Bracknell kuoli sairauteensa 55-vuotiaana syyskuussa 2019.

## Lähteet

## Aiheesta muualla

*
Iranin lippu

**Iranin lippu** on Iranin kansallistunnus vaakunan ja kansallislaulun ohella. Nykyisessä muodossaan se otettiin käyttöön 29. heinäkuuta 1980 islamilaisten mullistuksien johdosta. Iranin lippu on muuttunut monta kertaa jo aiemmin. Lippu on malliltaan horisontaalinen trikolori ja sen värit ovat ylhäältä alas vihreä, valkoinen ja punainen. Värit kuvaavat rauhaa ja ylistystä Allahia kohtaan. 
Lipun keskellä olevat neljä puolikuuta symboloivat islaminuskon kasvua, pallot maailman sorrettujen ihmisten voimaa ja miekka kertoo voimasta ja rohkeudesta. Vihreää ja punaista aluetta rajaa Kuufialaisittain tyylitelty teksti: " Allahu Akbar" - Jumala on suuri. Tekstin 22 toistokertaa viittaavat islamilaisen kalenterin päivään, jolloin Ajatollah Khomeini palasi vuonna 1979 maanpaosta.

## Aiemmat versiot

Kuva:Flag of Shah Tahmasp I.svg|1524–1747
Kuva:Safavid Flag.svg|1736–1747
Kuva:Nadir Shah Flag.svg|1736–1747
Kuva:Flag of Persia (1665).svg|1737–1796
Kuva:Zand Dynasty flag.svg|1750–1794
Kuva:Flag of Agha Mohammad Khan.svg|1779–1800-luku
Kuva:Fath Ali Shah Flag.svg|1800-luvulla käytössä ollut lippu
Kuva:Amir Kabir Flag.svg|Qajar-dynastian aikainen lippu 1848–1852.
Kuva:Flag of Persia (1910).svg|1906–1925
Kuva:Flag of Persia (1907).svg|Sama lippu kuin aiempi, mutta vaakuna on poistettu tästä versiosta.
Kuva:State Flag of Iran (1925).svg|Pahlavi-dynastian aikainen lippu 1925–1964
Kuva:Flag of Iran (1925).svg|Sama lippu kuin aiempi, mutta vaakuna on poistettu tästä versiosta.
Kuva:Flag of Iran (1964).svg|Pahlavin dynastian aikainen lippu 1964–1980.
Kuva:Naval_flag_of_Iran_1933-1980.svg|Iranin valtion lippu vuosina 1964–1979
Image:State flag of Iran (1964–1980).svg|Iranin kansallinen lippu 1925–1964
Image:Flag of Iran before 1979 Revolution (Pahlavi Monarchy).svg|Iranin eräs lippu ennen 1979 vallankumousta

## Lähteet
* 

### Viitteet
Seututie 524

**Seututie 524** on Suomen tieverkon osuus Lieksasta Kuhmoon. Tie alkaa Lieksan Kevätniemestä kantatieltä 73 ja kulkee Pankajärven, Nurmijärven, Savijärven ja Teljon kylien kautta Kuhmon Rastinkylään, jossa se liittyy kantatiehen 75. Lieksan puolella tien nimi on Rastinjärventie, Kuhmon puolella Lieksantie. Tien kokonaispituus on noin 87 kilometriä. Tiestä noin 27 km oli soratietä Nurmijärven ja Teljon välillä, kunnes soraosuus päällystettiin syksyllä 2012. Tämän lisäksi on jonkin verran puutavarakuljetuksia.
Stylobaatti

**Stylobaatti** (, ) on antiikin kreikkalaisessa arkkitehtuurissa temppelin krepidoman eli perustuksen maanpäällisen, yleensä kolmiportaisen osan ylin porras. Se oli temppelin lattiataso, ja sen päällä seisoivat temppelin pylväät. Stylobaatin ja pylväänjalan eli baasin välissä sijaitsivat plintit.

Kreikkalaisten temppelien pituus ja leveys ilmoitetaan usein stylobaatin mittojen mukaan. Joskus termiä stylobaatti käytetään virheellisesti koko krepidomasta.

## Lähteet
Taipale

**Taipale** eli **taival** tarkoittaa yleensä käveltävää matkaosuutta ja maareittiä. Taival voi kuitenkin laveasti tulkiten olla kävellen kuljettava tieosuuskin, ja kulku taipaleella eli taivallus voi olla lihasvoiman käyttöä ylipäätään, kuten ratsastusta tai hiihtoa. Alun perin taipaleella tarkoitettiin erityisesti käveltävää välimatkaa maastossa parempien ja yleisten kulkureittien, kuten vesireittien ja teiden ulkopuolella.

Vesireitit olivat muinoin tärkein maa-alueita halkova kulkuväylä Itä-Euroopassa, ja myös Suomessa. Joillakin reiteillä oli taipaleita, eli joko maitse kuljettava kannas, tai purjehduskelvoton vesiosuus, kuten koski. Taipaleet hidastivat ja vaikeuttivat matkantekoa jopa huomattavasti. Taipaleen yli piti joko kantaa tai vetää venettä, tai sitten matkaa piti jatkaa taipaleen jälkeen uudella veneellä. Veneen jättäminen ehkä muidenkin käyttämän vesireitin varrelle ei kuitenkaan ollut yleensä järkevää, joten veneet vedettiin usein maitse, ja koskissa niitä voitiin yrittää uittaa rannasta kiinni pitäen. Tästä syystä vesireittien kulkijat suosivat kevyitä veneitä. Myös viikingit, jotka yleensä tunnetaan pitkäveneistä, käyttivät nykyisen Venäjän jokireiteillä, idäntiellä, kanootteja muistuttavia pikkuveneitä ja haapioita. Viikingit pelkäsivät idäntiellä taipaleita, sillä paikalliset mm. suomalais-ugrilaiset kansat odottivat hyökätäkseen niiden kohdalla.

Suomessa taipaleiden perusteella on nimetty useita paikkoja, muun muassa Taivalkoski, jossa kosken ohi piti kulkea maitse.

## Lähteet
**Suomen sanojen alkuperä R–Ö*, Suomalaisen Kirjallisuuden Seura, 2000.
Robert Crowley

**Robert Trumbull Crowley** (13. heinäkuuta 1924 &ndash; 8. lokakuuta 2000) oli CIA:n salaisista operaatioista vastannut johtaja.

Crowleyn nimellä tunnetaan ns. Crowleyn lista, jonka hän olisi antanut Gregory Douglasille avattavaksi kuolemansa jälkeen. Crowleyn kuoltua syöpään vuonna 2000 Douglas julkaisi kirjan *Regicide: The Official Assassination of John F. Kennedy*, jonka mukaan Yhdysvaltain presidentin John F. Kennedyn murhan taustalla olisi ollut salaliitto. Crowleyn pojan mukaan Crowley ei ikinä tavannut Douglasia, jota pitää harmittomana eksentrikkona.

## Aiheesta muualla
*MilMag.com http://www.milmag.com/newsite/features/bookreviews/regicide/index.html  Regicide - the Official Assassination of John F. Kennedy, Frank Turberville, Jr.
Kerstin Nylander

**Kerstin Signe Nylander**, oikea nimi **Kerstin Lindström**, käytti myös nimeä **Kerstin Lagus ** (6. maaliskuuta 1899 Pietari, Venäjä – 18. lokakuuta 1976 Helsinki) oli suomalainen näyttelijä. Hän oli kiinnitettynä Helsingin Svenska Teaterniin 1925–1960 ja toimi siellä myös ohjaajana.

Kerstin Nylander tunnettiin uransa alusta asti monipuolisena ja etevänä näyttelijänä. Nylanderin ominta alaa olivat vaativat traagiset naishahmot, mutta hän oli myös älykäs komedienne. Hän näytteli paitsi ruotsiksi myös suomeksi. 
Hänen vakavampia roolejaan olivat muun muassa Neiti Julie, Lady Macbeth ja *Kuolemantanssin* Alice. Hän opetti teatterikoulussa ja vieraili ohjaajana Turussa, Vaasassa ja Norjan Bergenissä. Hän työskenteli paljon myös Yleisradion kuunnelmien parissa sekä ohjaajana että näyttelijänä.

Suomi-Filmin näyttelijänä hän esiintyi useissa elokuvissa, muun muassa Carl von Haartmanin ohjaamassa elokuvassa *[[Korkein voitto]]* (1929), Hannu Lemisen ohjaamassa elokuvassa *[[Morsiusseppele]]* (1954) Hannu Lemisen ohjaamassa elokuvassa *[[Ratkaisun päivät]]* (1956) ja T. J. Särkän ohjaamassa elokuvassa *[[Juha (vuoden 1956 elokuva)|Juha]]* (1956).

Yhden parhaista rooleistaan ja ehkä omimpaan lajiinsa täydellisimmin sopivan roolinsa hän teki Risto Orkon elokuvassa VMV 6, jossa hän esitti salakuljettajien mustanpuhuvaa donnaa Lila Landersia, jolla oli toivoton tehtävä vietellä Joel Rinteen yhtä loistokkaasti tulkitsema, tahallisen yliampuvan kirkasotsainen merivartija. Rooli oli äärimmäisen vaikea, ei vähiten käsikirjoittaja Mika Waltarin tahallisen yliampuvan tekstin takia, mutta Nylander piirsi loistokkaan kuvan pahasta ja paatuneesta naisesta.

Nylanderin puoliso oli Svenska Teaternin näyttelijä Erik Lindström. Myös Lindström sai Pro Finlandia -mitalin. Ensimmäinen puoliso oli Gunnar Wilhelm Lagus.

## Palkinnot ja tunnustukset
* Pro Finlandia -mitali 1954

## Lähteet

## Aiheesta muualla
*
Ron Masak

**Ronald Alan Masak** (1. heinäkuuta 1936 Chicago – 20. lokakuuta 2022 Thousand Oaks, Kalifornia) oli yhdysvaltalainen näyttelijä. Parhaiten hänet tunnetaan sarjasta *[[Murhasta tuli totta]]* seriffi Mort Merzgerin roolista. 

Masak opiskeli teatteritaidetta Chicago City Collegessa ja teki ensiesiintymisensä lavalla vuonna 1954. Hän sai 1960- ja 1970-luvuilla osia useista tunnetuista televisiosarjoista. Televisioura alkoi vuonna 1960 antologiasarjan *[[Hämärän rajamailla]]* jaksosta. Tämän jälkeen Masak näytteli muun muassa sarjoissa *[[The Monkees (televisiosarja)|The Monkees]]* (1968), *[[Salainen agentti 86]]* (1968), *[[Unelmatyttöni]]* (1968–1969), *[[Vaimoni on noita]]* (1969–1970), *[[The Mary Tyler Moore Show]]* (1971), *Love Thy Neighbor* (1973), *Police Story* (1975–1978) and *[[Wonder Woman (televisiosarja)|Wonder Woman]]* (1978).

Masakista tuli tunnettu televisiosarjasta *Murhasta tuli totta*, jossa hän näytteli seriffi Mort Merzgeria. Hän oli mukana sarjassa vuodesta 1985 aina sen loppuun 1996. Masakin roolihahmo esiintyi yli 40 jaksossa. Masak sai 1980- ja 1990-luvuilla mainetta myös mainoksista, ja hänet tunnettiin ”Mainosten kuninkaana”. Hän teki taustakerrontaa muun muassa Vlasic Picklesin ja Rice-A-Ronin mainoksiin. Vlasic Picklesin äänenä Masak oli peräti 15 vuotta.

Masak oli naimisissa Kay Knebesin kanssa ja heillä on kuusi lasta.

## Lähteet
Balttilainen muinaisusko

**Balttilainen muinaisusko** tarkoittaa muinaisessa Latviassa, Liettuassa ja Itä-Preussissa asuneiden balttilaisia kieliä puhuneiden heimojen kristinuskoa edeltäviä uskontoja. Tunnetuimpia balttilaisia jumalia on ehkä ukkosenjumala Perkūnas (slaavilaisten muinaisuskossa Perun), jonka palvontaan Liettuassa liittyvät pyhät tammilehdot. Perkūnakseen liittyvä kansanperinne on balteilla erittäin runsas. 1600-luvulta peräisin olevan kuvauksen mukaan latvialaiset uhrasivat kuivana aikana Perkūnakselle mustan kotieläimen ja olutta pyytäen sadetta. Toinen liettualainen jumala on seppä Teliavelis, auringontakoja. Kristinusko levisi Baltiaan vasta 1100-luvulta lähtien, ja sen omaksuminen jäi usein pinnalliseksi. Tästä syystä balttilaiseen muinaisuskoon liittyvät tavat ja uskomukset säilyivät pitkään. Jesuiittojen Latvian alueella 1600-luvulla organisoima lähetystyö törmäsi pakanallisiin uhrimenoihin, joissa kunnioitettiin pyhiä puita ja lehtoja. Tammi oli miesten uhripuu, ja lehmus naisten. Tammen alla laitettiin munia, lehmuksen alle voita, maitoa, juustoa ja rasvaa.

Balttilaisessa muinaisukossa on monia yhtäläisyyksiä skandinaavien ja suomalaisten muinaisiin uskomuksiin. Esimerkiksi ukkosenjumala on mies, ja hänellä on vasara, jolla hallitsee taivasta ja iskee salamoita.

## Katso myös

* Ukonvaaja

## Lähteet
Finno skola

**Finno skola** on ruotsinkielinen peruskoulu Espoon Suomenojalla. Koulussa on vuosiluokat 1–6 ja pienryhmäopetusta vuosiluokille 1–9. Samassa rakennuksessa koulun kanssa toimii päiväkoti. Koulun rehtorina toimii Pia Björkenheim. Vuonna 2021 koulussa oli noin 260 oppilasta. Koulua varten rakennettiin uudisrakennus vuonna 2002, ja koulu perustettiin 7. tammikuuta 2003.

## Lähteet
The Three Stooges

**The Three Stooges** oli yhdysvaltalainen slapstick-komiikkaan erikoistunut koomikkoryhmä, joka toimi 1922-1970. Kuuluisin kokoonpano tunnettiin nimillä Moe, Larry ja Curly. Ryhmä tunnetaan lukuisista elokuvistaan ja lyhyemmistä filmipätkistään.

## Lähteet

## Aiheesta muualla
* Ryhmän viralliset kotisivut
Samhain

**Samhain** (iiriä, suom. ’kesän loppu’) on Britteinsaarilla vietettävä muinainen kelttiläinen juhla. Varsinainen juhlapäivä on 1. marraskuuta, mutta juhlinta aloitetaan jo edellisenä iltana auringonlaskun jälkeen.

Samhain oli yksi muinaisten kelttien neljästä tärkeimmästä juhlasta. Nykyajan kelttiläisille uuspakanoille se on yksi vuodenpyörän kahdeksasta juhlapäivästä.

Samhain oli yleisimmän nykykäsityksen mukaan kelttien uudenvuodenpäivä, jolloin päättyvän vuoden aikana kuolleiden ihmisten sielut kokoontuvat yhteen ennen matkaansa vainajalaan. Samhain oli kelteille myös sadonkorjuujuhla, jossa ihmiset antoivat ruokauhreja vainajille.

Keltit saattoivat juhlia samhainia pari viikkoa. Kelttien uskomusten mukaan samhainin aikana tämän- ja tuonpuoleisten maailmojen väliset rajat katosivat, ja henget saattoivat yrittää houkutella ihmisiä tuonpuoleiseen. Sen vuoksi juhlan aikana poltettiin kokkotulia asutusten ympäristössä, koska tulien uskottiin antavan suojaa henkien hyökkäyksiä vastaan. Samhainiin kuuluu myös joitain roomalaisten miehittäjien hedelmäjumalattaren Pomonan juhlasta omaksuttuja tapoja. Nykyajan halloweeniin samhainista on otettu noidat, aaveet ja peikot. Samhainin juhlintaan liittyy myös kurpitsalyhtyjen sytyttäminen sekä harppu ja joutsen vainajalamatkan symbolina.

## Katso myös
* Kekri
* Kuolleiden päivä

## Lähteet

## Aiheesta muualla

__NOTOC__
Miinavene Pommi

**Miinavene Pommi** (aiemmin *M-7*) oli Suomen merivoimien miinavene. Se valmistui 1916 Venäjän keisarikunnan laivastolle maayhdysmiinakenttien eli maista laukaistavien merimiinoin muodostettujen miinakenttien laskualukseksi.

## Palvelus
*M-7* oli Venäjän keisarikunnan laivaston kirjanpidossa huhtikuuhun 1918, jolloin sen ottivat käyttöönsä saksalaiset. Alus sai nimen *KM-28* ja se sijoitettiin vartioveneeksi. Suomen laivastoon alus liitettiin 1920 korjausten jälkeen nimellä *T-22*, kunnes se nimettiin *Pommiksi*. Alus liitettiin Rannikkolaivastoon. Talvisodassa se laski luokkansa alusten mukana miinoja itäisellä Suomenlahdella 1.-6. joulukuuta 1939 kahteentoista eri miinoitteeseen yhteensä 352 miinaa. Alus poistettiin laivastosta huhtikuussa 1953 ja se myytiin vuotta myöhemmin helsinkiläiselle ostajalle. 

*Pommin* sisaralukset olivat miinaveneet ''Loimu'', ''Paukku'', ''Lieska'' ja ''Miina''.

## Lähteet
*
*
*

### Viitteet
Bubba Ho-Tep

**Bubba Ho-Tep** on Don Coscarellin ohjaama kauhukomedia. Elokuva on valmistettu Yhdysvalloissa vuonna 2002. Elokuva pohjautuu Joe R. Lansdalen novelliin.

Texasilaisessa vanhainkodissa tapahtuu outoja murhia. Vanhainkodissa asuu myös itseään Elvikseksi väittävä mies. Hänen Elvis-kertomuksiinsa uskoo vain John F. Kennedyksi itseään väittävä mies. Kaksikko saa selville, että vanhainkodissa on vanha egyptiläinen muumio, jonka Elvis ja JFK aikovat yhdessä pysäyttää.

## Näyttelijät

## Aiheesta muualla
* Arvostelu: Bubba Ho-Tep (elitisti.net)
Miinavene Miina

**Miinavene Miina** (aiemmin *T-17*) oli Suomen merivoimien miinavene. Se valmistui 1916 Venäjän keisarikunnan laivastolle maayhdysmiinakenttien eli maista laukaistavien merimiinoin muodostettujen miinakenttien laskualukseksi. Venäläisten joukkojen poistuessa Suomesta alukset jäivät paikoilleen. Alus otettiin 1920 korjausten jälkeen Suomen merivoimiin. Alus palveli osana Rannikkolaivastoa.

Talvisodassa alus oli miinanlaskijana itäisellä Suomenlahdella. Luokan alukset laskivat 1.-6. joulukuuta 1939 miinoja kahteentoista eri miinoitteeseen yhteensä 352 miinaa.

*Miina* palveli Miinakoeaseman koealuksena aina vuoteen 1952 ja se myytiin yksityiselle vuonna 1955.

*Miinan* sisaralukset olivat miinaveneet ''Loimu'', ''Lieska'', ''Paukku'' ja ''Pommi''.

## Lähteet
*
*
*

### Viitteet